總決賽第一輪中排第尾遭到淘汰嘅容祖兒令網友覺得好惋惜同唔捨得，連導演洪濤都認為佢排名可進入前三名，雖然冇同其他歌手一樣邀請大牌助演嘉賓，邀請咗同門師弟陳偉霆，不過整個競演過程非常順利，反觀老狼嘅競演過程，雖然邀請咗汪峯、周曉鷗等中國大陸知名搖滾歌手，但係整首《禮物》演唱出現好多問題，每位演唱嘅歌手都出現走音、跑調、唱錯砍錯情況，被網友戲稱︰「集體車禍」，但出乎意料地喺第一輪攞第四名嘅成績。